CELEX: 62019TN0543
Language: da
Date: 2019-07-30 00:00:00
Title: Sag T-543/19: Sag anlagt den 30. juli 2019 – Rumænien mod Kommissionen

7.10.2019   
            
            
               DA
            
            
               Den Europæiske Unions Tidende
            
            
               C 337/12
            
         
      Sag anlagt den 30. juli 2019 – Rumænien mod Kommissionen
      (Sag T-543/19)
      (2019/C 337/13)
      Processprog: rumænsk
      
         Parter
      
      
         Sagsøger: Rumænien (ved C. Canțăr, M. Chicu, A. Rotăreanu og E. Gane, som befuldmægtigede)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Afgørelse C(2019) 4027 final af 23. maj 2019 annulleres delvist som følger:
                  
                              a.
                           
                           
                              For så vidt som den vedrører de beløb, der er opført i kolonne 2 og 3, række 1 i tabellen vedrørende saldoen i afgørelse C(2019)4027 final, eftersom Kommissionen er forpligtet til at foretage en ny beregning af disse beløb ved at tage hensyn til fondenes medfinansieringssats på 85 % for prioritetsakserne 1 og 2 i Programul Operațional 2014RO16M1OP001 Infrastructură Mare (det store operationelle program for stor infrastruktur).
                           
                        
                              b.
                           
                           
                              For så vidt som den vedrører beregningen af de beløb, der i euro kan henføres til fondene for prioritetsakserne 1 og 2 i det operationelle program for stor infrastruktur i bilaget til afgørelse C(2019) 4027 final, herunder især:
                              
                                          —
                                       
                                       
                                          afsnittet vedrørende samhørighedsfonden, punkt 1 – finansieringsplan – tabel 18a – række AP1 – kolonne C – medfinansieringssats – 75 %, som skal erstattes med 85 % i medfør af afgørelse C(2018) 8890 final, eftersom Kommissionen under hensyntagen til medfinansieringssatsen på 85 % er forpligtet til at foretage en ny beregning af beløbene opført i:
                                          
                                                      —
                                                   
                                                   
                                                      Punkt 3 – tillæg 1 – række AP1, kolonne F – beløb, der kan henføres til fondene, og kolonne F7 – beløb, der kan henføres til fondene og allerede udbetalt beløb begrænset til fondens bidrag;
                                                   
                                                
                                                      —
                                                   
                                                   
                                                      Punkt 4 – beregning af den årlige saldo – række AP1, kolonne CA og kolonne R – revideret beløb, der kan henføres til fondene;
                                                   
                                                
                                                      —
                                                   
                                                   
                                                      Punkt 5 – årlig saldo – kolonne T – revideret beløb, der kan henføres til fondene;
                                                   
                                                
                                                      —
                                                   
                                                   
                                                      Punkt 5 – årlig saldo – kolonne V – rækken »Skal tilbagesøges«;
                                                   
                                                
                                    
                                          —
                                       
                                       
                                          afsnittet vedrørende Den Europæiske Fond for Regionaludvikling, punkt 1 – finansieringsplan – tabel 18a – række AP2 – kolonne C – medfinansieringssats – 75 %, som skal erstattes med 85 % i medfør af afgørelse C(2018) 8890 final, eftersom Kommissionen under hensyntagen til medfinansieringssatsen på 85 % er forpligtet til at foretage en ny beregning af beløbene opført i:
                                          
                                                      —
                                                   
                                                   
                                                      Punkt 3 – tillæg 1 – række AP2, kolonne F – beløb, der kan henføres til fondene, og kolonne F7 – beløb, der kan henføres til fondene og allerede udbetalt beløb begrænset til fondens bidrag;
                                                   
                                                
                                                      —
                                                   
                                                   
                                                      Punkt 4 – beregning af den årlige saldo, række AP2, kolonne CA og kolonne R – revideret beløb, der kan henføres til fondene;
                                                   
                                                
                                                      —
                                                   
                                                   
                                                      Punkt 5 – årlig saldo – kolonne T – revideret beløb, der kan henføres til fondene;
                                                   
                                                
                                                      —
                                                   
                                                   
                                                      Punkt 5 – årlig saldo – kolonne V – rækken »Skal tilbagesøges«;
                                                   
                                                
                                    
                        
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om Kommissionens uhensigtsmæssige udøvelse af sine beføjelser til at beregne det beløb, der kan henføres til fondene, og om tilsidesættelse af princippet om beskyttelse af den berettigede forventning.
                  
                              —
                           
                           
                              Rumænien har gjort gældende, at Kommissionens tjenestegrene foretog en ukorrekt anvendelse af medfinansieringssatsen på 75 % for prioritetsakserne 1 og 2 vedrørende transportsektoren, eftersom afgørelse C(2018) 8890 final, hvorved det store operationelle program Mare blev ændret i form af en stigning i medfinansieringssatsen fra 75 % til 85 % for projekter vedrørende transportsektoren (prioritetsakserne 1 og 2 i det operationelle program for stor infrastruktur), havde retsvirkninger fra accepten af regnskaberne for regnskabsåret 2017-2018.
                           
                        
                              —
                           
                           
                              Henset endvidere til de klare bestemmelser i afgørelse C(2018)8890 final og til, at der ikke findes nogen bestemmelser i forordning 1303/2013, der begrænser anvendelsen af en ved en afgørelse godkendt medfinansieringssats for regnskabsår med igangværende procedurer, er det Rumæniens opfattelse, at den anfægtede afgørelse, idet den ved afgørelse C(2018) 8890 final godkendte medfinansieringssats på 85 % ikke blev anvendt, udgør en tilsidesættelse af princippet om beskyttelse af den berettigede forventning.
                           
                        
            
                  2.
               
               
                  Andet anbringende om en tilsidesættelse af begrundelsespligten i henhold til artikel 296, stk. 2, TEUF, og af princippet om god forvaltningsskik.
                  
                              —
                           
                           
                              Rumænien har gjort gældende, at den i artikel 296, stk. 2, TEUF fastsatte begrundelsespligt er blevet tilsidesat i en sammenhæng, hvor der i den anfægtede afgørelse ikke er angivet noget retsgrundlag med hensyn til begrundelsen for, at Kommissionen for regnskabsåret 2017-2018 udelukkede anvendelsen af den forhøjede medfinansieringssats på 85 % som fastsat i afgørelse C(2018) 8890 final.
                           
                        
                              —
                           
                           
                              Rumænien er desuden af den opfattelse, at Kommissionens vage holdning under beslutningsprocessen, der førte til vedtagelsen af afgørelse C(2019) 40278890 final, sammen med de forsinkede svar fra Kommissionens tjenestegrene på de spørgsmål, som blev rejst af de rumænske myndigheder, udgør en tilsidesættelse af princippet om god forvaltningsskik.